Kommissionens forordning (EF) nr. 636/2002
af 12. april 2002
om fastsættelse af midlertidige bestemmelser vedrørende meddelelsen om de licensansøgninger, der er omhandlet i forordning (EF) nr. 1961/2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1961/2001 af 8. oktober 2001 om gennemførelsesbestemmelser til Rådets forordning (EF) nr. 2200/96 for så vidt angår eksportrestitutioner for frugt og grøntsager(1), særlig artikel 7, stk. 3, litra b), og
ud fra følgende betragtninger:
(1) Forordning (EF) nr. 1961/2001 fastsætter gennemførelsesbestemmelser for eksportrestitutioner for frugt og grøntsager. Artikel 7, stk. 3, litra b), i denne forordning fastsætter, at hvis en torsdag falder på en fridag for Kommissionen, kan den midlertidigt ændre meddelelsesdagen for licensansøgningerne.
(2) Torsdag den 9. og fredag den 10. maj 2002 er fridage for Kommissionen. Meddelelsesdagen for licensansøgninger, der indgives mandag den 6. og tirsdag den 7. maj 2002, bør derfor ændres til onsdag den 8. maj 2002, og meddelelsesdagen for licensansøgninger, der indgives onsdag den 8. maj 2002, bør ændres til mandag den 13. maj 2002 -
UDSTEDT FØLGENDE FORORDNING:
Artikel 1
De meddelelsesfrister, der efter artikel 7, stk. 3, litra b), i forordning (EF) nr. 1961/2001 er fastsat til torsdag den 9. maj og mandag den 13. maj 2002, ændres midlertidigt således:
1. Meddelelsen om licensansøgninger, der indgives mandag den 6. og tirsdag den 7. maj 2002, gives senest kl. 12 (belgisk tid) onsdag den 8. maj 2002 i stedet for torsdag den 9. maj 2002.
2. Meddelelsen om licensansøgninger, der indgives fra onsdag den 8. til søndag den 12. maj 2002, gives senest kl. 12 (belgisk tid) mandag den 13. maj 2002.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. april 2002.